Jyske Efterretninger, 1818-01-29
Aalborg. Det er Udgiveren særdeles behageligt, at see sig istand til herved at meddele sine Læsere følgende Kundgiørelse om og Indbydelse til et offentligt Bibliotheks Anlæg for Aalborg Stift og Amt, der i disse Dage er udkommen: "For Videnskabsmanden, som begierlig forøger sine Jndsigter og søger nyt Stof til Granskning; for Embedsmanden, der ønsker vederqvægende Aands Næring og Adspredelse. efter byrdefulde trættende Forretninger, og for Borgeren, der føler Trang til at underrettes om Meget, han under sine daglige Sysler og Arbeii der, med Held kunde anvende og benytte, var det altid et føleligt Savn, at mangle Adgang til et Bibliothek, hvor Man efter sin Fornødenhed, Trang og Lyst kunde hente undervisende og morende Læsning. J Sielland, hvor Man fra Hovedstadens rigt forsynede offentlige Bogsamlinger uden stor Vanskelighed kunde finde Understøttelse for videnskabelige Arbeider er desuagtet ved kongelig Understøttelse og Biskoppens virksomme Omhue et betydeligt Bibliothek samlet for Stiftets Geistlighed og til flittig Brug opstillet i Roeskilde Domkirke. J Fyen fandt Biskoppens og Stiftsprovstens Forslag til en lignende Indretning for 4 Aar siden saa almindeligt Bifald, at Verdslige og Geistlige kappedes ikke. blot i Stiftet, men overalt i Landet, om at understøtte et saa priseligt og gavnligt Foretagende med den ædleste Velvillie. Formuende sendte Penge; den Lærde og Ulærde ydede Bøger; Videnskabernes og al Videnskabeligheds gavmilde Velynder, Geheimeraad Bülow grundfæstede Anlægget ved en betydelig Gave; Kammerherre Bille Brahe og flere fyenske Hædersmænd forøgede denne Kapital og i herlig og frodig Væxt fremblomstrer nu denne Indretning ved den kyndige og utrættelige virksomme Beskyrers omhyggelige Pleie, til uberegnelig Velsignelse for Videnskabeligheds Udbredelse blandt værende og vordende Slægter. Alt eier Samlingen over 11000 Bind i alle Videnskabers Grene, og ugentlig henter enhver Stiftets Beboer, vanseet af hvad Stand, Næring for sin Aand fra denne Bogsamling. J Jylland, hvor Savnet er langt føleligere, Afstanden fra Videnskabernes Sæde fiernere og Leiligheden til at erholde Læsning vanskeligere; hvor Videnskabsmanden aldeles ikke kan erholde nogen Understøttelse, eller noget Laan af Bøger til videnskabe. lige Arbeider, har Man længe, og med største Føie, ønsker en saadan Indretning aabnet, der kunde oplive og underholde Sands for Videnskabelighed, opmuntre til Fortsættelse af vel begyndt Studering og lærd Dannelse, og tillige yde underholdende lærerig Læsning for den ulærde, men derfor ikke uddannede Statsborger. Og hvorfor skulde Man ikke og troe, at Anlægget her vilde finde ligesaa velvillig og understøttende Deeltagelse, som andensteds, Erfaring, endog her i Stiftet, stadfæster fuldeligen dette. Allerede for 10 Aar siden oprettedes det thyelandske Provindsial=Bibliothek, og den nyelig udgivne Bogsamling vidner om den værdige Stifters Held i at see sit Ønske opfyldt, ved Gaver at ordne til Amtets Brug en net lille Samling af almeennyttige Skrifter, med Udelukkelse af lærde videnskabelige Værker. Vi tage derfor ei i Betænkning med fast Tillid til Almeenaand og varm Jver hos Enhver i enhver Stand for at virke med os til et gavnligt Øiemeds Opnaaelse, at foreslaae Indretningen af et offentligt Bibliothek i Aalborg, hvor Enhver i Amtet og Stiftet, som ønsker det, frit kan faae Bøger tillaans. Til Grundlæg for denne Stiftelse haves foruden Udsigt til offentlig Understøttelse, allerede en Samling af flere, end 200 Bind, meest af theologisk Jndhold. Flere Anmeldelser ere allerede indløbne til os om Gaver af Bøger, naar vi vilde indbyde til dette Anlæg. Her findes saamange sande Videnskabs Dyrkere og Velyndere, i vor Egn; der ere saa mange duelige Embedsmænd her i Stiftet og andensteds over alt i Landet, som i Aalborg Skole har lagt Grunden til deres videnskabelige Dannelse; her gives saamange veltænkende og ædelmodige Formuende, som i Aalborg Bye og Stift har samlet deres Velstand, at vi meget maatte feile, hvis vi mistvivlede om almindelig Sands for, og velgiørende Bidrag til Stiftelsens raske Fremvæxt. Enhver ædeltænkende Medborger, som erkiender Videnskabeligheds Værd og under den Provinds og Egn, han skylder Liv, Opdragelse og Velstand, indbydes derfor til ved Gaver at understøtte dette Anlæg, hvis Formaal er, som dets ældre Søstres at vedligeholde, udbrede og fornye Videnskabeligheds Aand i Provindsen. Bidragene modtages indtil videre af Rector Tauber, i Aalborg. Offentligt Regnskab skulle vi ikke undlade at aflægge: det fornødne Lokale have vi allerede, og ved Indretningens meget ønskede. Fremme skulle vi ansøge Hs. Majestæts allernaadigste Sauction for Stiftelsen. - Aalborg, den 28de Januari 1818. - Moltke. Jau sen. Hornsyld. Tauber.